
PÄÄOSASSA


Perheet:




	Laura & Erik, tytär Iina. Erikin isä Antti


	Anne & Lauro, poika Lionel


	Marjo-mummi & lapsenlapset Iiro ja Ella,


	Suvi & Juha, poika Jani


	Satu, tytär Susan


	Roger ja Marco, eläketilan hoitajat


	Lasse Viertola, lapsenlapsi Lauri Haartman


	Panu Ranta, pojat Pekka, Martti ja Väinö


	Riikka ja Joonas, Iiron ja Ellan vanhemmat




Hevoset (suomenpienhevoset):




	Lauran Musti, Iina


	Lauran Sepeteus, Iiro


	Lauran Kiss, Susan


	Lauran Minni, Lionel


	Lauran Cherokee, Jani


	Lauran Lady, Ella


	Viertolan Liina, Lauri




Muut tarinassa:




	Jehu, harmaa paimenkoira ja Lemmu suomenhevonen












KOULUN PÄÄTÖS


Koulu oli päättymässä parin päivän kuluttua ja Iinalla oli kiire.


Punaiset hiukset hulmuten hän pyöräili kyläkaupalle vielä viimeiseen työvuoroonsa kaupan kassalle. Kaverinsa Ella oli jo muutamia päiviä sitten päättänyt osailtatyönsä kahvilassa, ja Susan työskenteli koulun ohella talvisin äitinsä, tallimestari Sadun, apuna Lauran talleilla.


‒ Tasan ajoissa, hän huudahti ja avasi uuden kassan.


Pienen ruuhkan jälkeen kyläkauppa taas hiljeni ja Iina ryhtyi täyttämään hyllyjä.


‒ Sinulla onkin tänään viimeinen päivä, totesi kauppias ja toivotti Iinalle hyvää kesälomaa.


‒ Suljethan kaupan puolestani? hän tiedusteli.


Juuri ennen sulkemisaikaa oven kello kilahti ja isokokoinen, hieman Iinaa vanhempi pystytukkainen vaalea poika astui kauppaan. Iina muistutti kohteliaasti sulkevansa mutta lupasi odotella, kunnes hän saisi asiansa toimitettua.


Poika ei vastannut, käveli suoraan karkkihyllyille ja tunki taskuihinsa pari suklaalevyä täysin häpeilemättä tai peittelemättä tekojaan. Kassalle hän toi yhden energiajuoman, jonka maksoi.


‒ En ymmärrä miksi maksat tämän, kun suklaat tungit taskuusi ilmaiseksi, kommentoi Iina.


‒ Anna olla, maksan omistani, ettei kaupalle tule tappiota, hän jatkoi.


Vieläkään poika ei vastannut mitään, mulkaisi vihaisesti ja poistui potkaisten kaupan oven auki mennessään.


Iina siisti kaupan, lukitsi ovet ja pihalla odottivat jo loput kuusikosta. Lio, Iiro ja Jani olivat tulleet hakemaan Iinan viimeisenä työpäivänään kotiin vanhan suomenhevosen, Lemmun, vetämillä kärryillä. Susan ja Ella omilla suomenpienhevosillaan, Kissin ja Ladyn selässä, ratsastivat mukana.


‒ Hyppää kyytiin, kehotti Lio ja nosti Iinan polkupyörän kärryille.


‒ Iiro ja Jani voi kävellä takaisin.


Kylätiellä he ohittivat kolme poikaa, joista Iina tunnisti yhden kaupassa käyneeksi. Kaksi muuta olivat ilmeisesti hänen vanhempia veljiään. Tyttö supatti nopeasti Liolle tapahtuneen ja poika päätti antaa asian olla.


‒ Tyypit näyttävät aika oudoilta, ei kannata alkaa riitaa haastamaan.


Vihellysmyrsky saatteli kuusikkoa mutta ratsut olivat kaikkeen tottuneita ja rauhallisia. Susanin Kiss hiukan tanssahteli mutta tyttö hallitsi ratsunsa. Ella kääntyi katsomaan taakseen.


‒ Moi, hei älkää viitsikö viheltää noin kovaa, tässä on kuitenkin reilu puolitoista tonnia painoa yhteensä ja ei ole leikin asia, mikäli nämä pelästyisivät, kertoi Ella.


‒ Voi kyynel, alkoiko tyttöä pelottaa? Ehkä sinun kannattaisi pysyä kotona leikkimässä pehmoleluilla, jos et hallitse koniasi, huusi kookkain pojista.


‒ Jääkää ponitytöt juttelemaan, antakaa noiden lehmipoikien mennä menojaan, huusi toinen.


Kukaan ei reagoinut, viheltely ja naureskelu jatkui. Kuusikko jatkoi matkaa, kunnes kolmikko oli jäänyt mutkan taakse.


Vielä oli pari päivää koulua mutta opetussuunnitelma oli melko vapaa. Luokanvalvojan tunnilla opettaja toi mukanaan kolme tuttua poikaa. Kuusikko vilkaisi toisiinsa!


‒ Tässä ovat Rannan pojat Pekka, Martti ja Väinö, toivottakaa uudet luokkatoverinne tervetulleiksi, kehotti opettaja.


Luokka tervehti ja jokainen esittäytyi vuorotellen. Rannan pojat eivät olleet kovin kohteliaita. Iinan esitellessä itsensä nuorin Pekka huusi:


‒ Ketsuppipää! Onko ranskikset mukana?


Ella sai ponityttö kommentit ja Susan blondi huomautuksen. Myös muut tytöt saivat osansa, poikiin Rannan veljekset suhtautuivat paremmin.


‒ Meillä ei ole tapana olla epäystävällisiä toisiamme kohtaan mutta palataan tähän syyslukukaudella. Tervetuloa omastakin puolestani pojat, kommentoi luokanvalvoja ja päästi luokan kotiin.


Iina oli juuri astumassa portaita alas samalla jutellessaan ystävilleen, kun hän kaatui päistikkaa vatsalleen.


‒ Sattuiko pahasti, huusi Lio ja ryhtyi auttamaan Iinaa ylös.


Iinan polvista vuosi verta ja uudet farkut olivat puhki. Susan lähti hakemaan desinfiointiainetta koululta ja Ella kauhisteli Iinan pitkää lentoa.


Vieressä seisoi Pekka, jonka kampitukseen Iina oli kaatunut.


‒ Palokärki nousi siivilleen! hohottivat Rannan pojat.


Lio, Jani ja Iiro suutahtivat:


‒ Meillä ei tyttöjä kiusata tai vahingoiteta..., Lio aloitti


Veljekset lähestyivät poikia yhtenä rintamana.


‒ Ja miten sen estät? kysyi vanhin Väinö.


Samalla pihaan ajoi mies ja H3 mallin Hummer, kyljessään teksti ”Terra Fix” ja alkava riita keskeytyi. Rannan pojat juoksivat autoon ja mennessään näyttivät vielä sormimerkkiä kuusikolle.

AUTIOTILA


Iina heräsi muita aiemmin aamulla, oli hänen aamutallivuoronsa ja tyttö päätti lähteä tunnin ratsastukselle ennen töiden aloitusta.


Hän puki Musti ponilleen vain kaulahihnan ja hyppäsi selkään ilman satulaa, ohjaten ratsunsa joelle uimaan. Musti kahlasi syvään veteen, Iina selässään ja ryhtyi uimaan. Iina laskeutui ponin viereen samaan tahtiin ja piti kiinni kaulahihnasta.


‒ Nyt olemme myöhässä kohta, huomasi Iina.


Hän oikaisi tallille lähistöllä olevan Viertosuon läpi, joka ei kuulunut Lauran tallien tiluksiin vaan laajan marjasuon omisti autiotila, jossa Iina ei ollut ikinä asukkaita nähnyt.


‒ Marjo täti käy täällä karpalossa ja poimimassa lakkoja, hän mietti.


‒ Onkohan linnut pesimässä?


Sitten tuli pysähdys. Suo oli ympäröity teräsverkkoaidalla ja kieltomerkein.


Iina joutui ratsastamaan aidan viertä, kunnes tuli autiolle tilalle.


‒ Tämä on joskus ollut kaunis paikka, hän mietti.


Nyt aiemmin niin kaunis talo oli jo maaliltaan rapistunut, ja piha täynnä ruohoa ja pajua. Kivestä muurattu talli oli vielä yllättävän hyvässä kunnossa. Iina pysähtyi ja kävi kurkistamassa talliin. Vanhoja satuloita, ravitarvikkeita, kärryjä, pokaaleja. Jokunen heinäpaalikin oli vielä tallissa.


‒ Mitä asiaa sinulla on tänne? kuului tiukka kysymys.

